1. Колко байта са 384 бита?
2. Дискета побира информация в размер на 1,44 МВ. Може ли на нея да запишем файл с големина 1300 В? А файл с големина 1500000 В?
3. Твой съученик ти е обещал да ти даде игра, която се събира на два компактдиска, всеки от които съдържа информация с обем 650 МВ. На компютъра, на който искаш да я прехвърлиш, имаш 1 GB свободно място. Ще ти бъде ли достатъчно?
4. Имаш върху диска на компютъра си 2 МВ свободно място. Искаш да го използваш за информация, която е в три файла – 680 КВ, 730 КВ и 950 КВ. Ще можеш ли да осъществиш идеята си?
5. В голям компютърен клуб, в който има 10 компютъра, всеки с 120 GB диск, са докарали нов компютър. Неговият диск е 1 ТВ. Ще бъде ли достатъчен, за да се прехвърли информацията от дисковете на старите компютри върху новия?
6. Искаш да запишеш на флаш памет снимките от цифровия фотоапарат на приятеля си. Върху тази флаш памет са ти останали свободни 10МВ, а тринайсетте снимки, които искаш да прехвърлиш, са по 790КВ всяка. Ще можеш ли да ги събереш?
7. Искаш да си прехвърлиш от мобилния телефон на твой съученик 3 мелодии: първата с размер 750 КВ, втората с размер 1,5 МВ и третата с размер 2 МВ. Разполагаш с 5 МВ. Имаш ли достатъчно място за трите мелодии?
8. Колко минути най-малко ще са ти необходими да направиш 12 копия на компактдиск с 360 МВ при скорост на записване 2048 КВ/s?
9. Много деца от твоя клас са правили снимки през лятната ваканция. Събрали сте ги на един компактдиск, който съдържа 360 МВ информация. Разполагаш с устройство със скорост на записване върху компактдиск 2048 КВ/s. Колко минути най-малко ще са необходими да направиш 15 копия на компактдиска със снимките, за да ги раздадеш на съучениците си?